### 12.    Forslag til lokalplan nr. 559 for boligbebyggelse langs en del af [adresse] i Kalundborg.

**Åbent**

Sagsnr.: 326-2011-33936       J.nr.: 01.00.00            Dokumentnr.:
326-2016-84647

**Sagstype**

Beslutning.

**Resume og sagens baggrund**

Forslag til Lokalplan nr. 559 for boligbebyggelse langs en
del af [adresse] i Kalundborg. Forslaget omhandler tre nye byggefelter og
forhold langs vejen, herunder bestemmelser for stendiger og afgrænsning i
øvrigt mod vejen. Kommunalbestyrelsen skal nu træffe beslutning om udsendelse
af forslaget i offentlig høring i 8 uger. Se Bilag 1.

Forslag til lokalplan er udarbejdet på grundlag af
beslutning på kommunalbestyrelsens møde den 27. januar 2015. Planforslaget er
indordnet gældende kommuneplanramme for området.

**Indstillinger**

Direktøren indstiller, at

1. Forslag til
lokalplan nr. 559 for boligbebyggelse langs en del af [adresse] i Kalundborg,
godkendes til offentlig fremlæggelse i 8 uger.

2. Administrationen
bemyndiges til at foretage nødvendige redaktionelle ændringer inden
lokalplanforslaget offentligt fremlægges.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Det er lokalplanens formål at;

· præcisere områdets anvendelse til boligformål

· give mulighed for opførelse af op til tre nye enfamiliehuse

· sikre at ny bebyggelse udføres med høj arkitektonisk kvalitet og
tilpasses områdets karakter, herunder særligt områdets stærkt skrånende
terrænforhold

· fastlægge bestemmelser for parkeringsforhold

· områdets historiske fortælleværdi, herunder stendigeforløb langs
[adresse] og trappe fra [adresse], bevares og understøttes

Det er lokalplanens sigte at sikre, at der kan bygges tre
nye enfamiliehuse i [adresse] vestlige, lavereliggende del som en
forlængelse af den eksisterende husrække på [adresse] sydside. Lokalplanen
skal bl.a. fastlægge bestemmelser om ny bebyggelses placering, materialevalg,
udformning, og hensyn til udsyn fra vejen og de bagvedliggende huse.

De trafikale forhold på den smalle vej Møllebakken kræver
særlig bevågenhed, såvel hvad angår vejens begrænsede muligheder for etablering
af yderligere parkeringspladser, som for forøget trafikbelastning, idet det
holdes for øje, at en maksimal udbygning inden for de nuværende rammer af
lokalplan 48A-3 allerede kan medføre øget trafik.

Lokalplanen indeholder også bestemmelser, som har til formål
at sikre, at eksisterende stendiger og støttemure langs [adresse] bevares og
vedligeholdes og at nye støttemure/hegns-mure fremstår som stendiger.

Endelig anviser lokalplanen placering af ny belysning med
armaturer af typen NEST eller lignende parkarmaturer på trappen fra [adresse]
til [adresse] og giver mulighed for tiltag, som kan styrke trappens formål
som f.eks. at videreføre kildevældsmotivet fra [adresse]. Det er intentionen, at belysningen
kan videreføres som en del af et forskønnelsesprojekt for byparken [adresse].

*Områdebeskrivelse*

[adresse] har gennem tiden haft stor betydning som
adgangsvej til det højtliggende område nord for byen, hvor vigtige funktioner
som korndyrkning, mølledrift og rebslageri fandt sted. Der har for størstedelen
af vejforløbet ikke været bebyggelse på vejens sydside, udover den eksisterende
bebyggelse ved vejens [adresse] og vestende.

For [adresse] er det således vigtigt at tage hensyn til
områdets mange kvaliteter som f.eks. den høje beliggenhed med parken
[adresse] i ryggen mod nord, den spektakulære udsigt over byen og fjorden, og
den karakteristiske afgrænsning af den smalle vej med stendiger og støttemure
af natursten.

*Kommuneplan*

Området berører 4 rammeområder i kommuneplanen:

Områdets sydlige del, hvor lokalplanens nye bebyggelse er
placeret, er omfattet af kommuneplanens rammeområde K01.C01. Forslag til
lokalplan indeholder begrænsende bestemmelser i forhold til kommuneplanrammens
bestemmelser om højder og etageareal.

Lokalplanens nordlige del er omfattet af rammeområderne:
K01.B03 og K01.B04  samt [adresse]: Boligområde som tilgrænser lokalplanområdets
nordvestlige hjørne og  K01.R02: fredet parkområde som tilgrænser en del af
lokalplanområdet mod nord (se kort herunder).

Efter Kommuneplan 2013 skal planlægningen fremme en
hensigtsmæssig byfortætning inden for det eksisterende byområde. Det er i denne
sammenhæng væsentligt, at byfortætning "*udføres med kvalitet og ikke
tilsidesætter andre væsentlige hensyn*."

*Miljøscreening*

I forbindelse med lokalplanarbejdet er der foretaget en
screening efter lov om miljøvurdering af mulige indvirkninger på miljøet ved
den påtænkte bebyggelse. Screeningen har været i

høring hos berørte myndigheder internt og eksternt. På denne
baggrund konkluderes det, at der ikke er forhold som har væsentlig indvirkning
på miljøet, hvorfor der ikke skal foretages en egentlig miljøvurdering.

**Økonomiske konsekvenser**

Ingen.

**Teknik- og Miljøudvalgets møde
den 7. april 2016:**

Anbefales.

**Økonomiudvalgets møde den 20.
april 2016:**

Anbefales.

**Bilag**

|  |  |
| --- | --- |
| Forslag til Lokalplan nr. 559.pdf | 326-2016-111804 |